Így manipulálja a fotókat Orbán és az állami média

A leleplező cikket azonnal eltávolították, de a hazug képeket most mind megmutatjuk. Sztálin elégedetten csettint a sírjában, Putyin elnök stábja sírva könyörög a receptért.

"A délelőtti órákban több százan gyűltek össze a Kossuth téren, akik szerettek volna pár szót, kézfogást váltani a miniszterelnökkel. Megható pillanatoknak lehettek tanúi azok, akik látták, amint Orbán Viktort egy idős hölgy egy szívhez szóló verssor felidézésével köszöntötte. Bár a programja nagyon feszített volt, a miniszterelnök a rá váró tömeg láttán úgy döntött, megoszt pár gondolatot a téren tartózkodó lelkes nyíregyháziakkal."

Ezt Petneházy Attila, a térség országgyűlési képviselője írta önhonlapján tavaly, amikor a választási kampányban Orbán Viktor felkereste Nyíregyházát. Megjegyzendő, hogy a választások előtti országjárásán Orbán Viktort valahogy minden vidéki városban ilyen spontán tömeg várta, és a miniszterelnök mindig szakított időt rá, hogy teljesen spontán beszédét elmondja az éppen a helyszínen tartózkodó médiastábja és a lelkes tömeg gyűrűjében.

Mindezt azért rángatjuk elő, mert a Kettős Mérce tumblr-én megjelent kép nyomán arról cikkezik a sajtó, hogy az MTI manipulálta az Orbán Viktor keddi látogatásáról készült fotókat.

Fotó: tumblr

A leleplező képet közzétevő Szabolcs Online ezt követően leszedte a cikkét, de egy darabig a Google jóvoltából elérhető volt - ekkor csináltuk a lenti screenshotot. Az Index ehhez hozzátette, hogy a honlapon szinte kizárólag állami hirdetések futnak.

A történet már így is a féldiktatúrák világát idézi, de a helyzet ennél is rosszabb. Nem csak az MTI manipulált ugyanis. Az alábbiakban összeszedtük az összes képet, amit a spontán beszédről találtunk, és ebből nehéz más következtetést levonni, mint hogy az állami hírügynökség, Orbán Viktor sajtóstábja és a nyíregyházi polgármester stábja összehangolt módon manipulált. Alapos munkát végeztek.

A Magyar Távirati Iroda képei Fotó: Czeglédi Zsolt / MTI

Alig férnek bele a képbe Fotó: Czeglédi Zsolt / MTI

Fotó: Czeglédi Zsolt / MTI

Fotó: Czeglédi Zsolt / MTI

Ez biztos csak véletlen volt, nézzük meg Orbán Viktor híresen profi Facebook-oldalát, ott majd kiderül az igazság!

Orbán hivatalos fotósa amúgy Burger Barna Fotó: Facebook

Fotó: Facebook

Fotó: Facebook

Még ez is lehet véletlen, ugye? Nyíregyháza fideszes polgármestere szerencsére szintén közölt fotósorozatot a spontán gyűlésről, ott már minden a helyén lesz!

Kovács Ferenc polgármester hivatalos oldaláról Fotó: Facebook

Kovács Ferenc tarkója és a végtelen tömeg Fotó: Facebook

Fotó: Facebook

Kovács Ferenc boldog Fotó: Facebook

Ha nincs az a kis figyelemkihagyás a megyei online lap szerkesztőségében, csak ezeket a fotókat ismernénk az eseményről. És akkor most gondoljunk bele, hányszor csúszik be ilyen gikszer, és hányszor látjuk csak és kizárólag a manipulált képeket.